ddrg/super_eurlex huggingface dataset:
(6)

Az (EU) 2020/1512 tanácsi határozat (5) mellékletében az 5. iránymutatás arra szólítja fel a jogszabályban meghatározott minimálbérek megállapítására szolgáló nemzeti mechanizmusokkal rendelkező tagállamokat, hogy a szociális partnereket megfelelően vonják be a bérmegállapításba, tisztességes életszínvonalat lehetővé tévő méltányos bérekről gondoskodva, különös figyelemmel az alacsony és közepes jövedelmű csoportokra a bérek felzárkóztatása érdekében. Az említett iránymutatás emellett a szociális párbeszéd és a bérmegállapításra irányuló kollektív tárgyalások előmozdítására is ösztönzi a tagállamokat. A tagállamoknak és a szociális partnereknek az említett iránymutatás szerint továbbá arról is gondoskodniuk kell, hogy valamennyi munkavállaló megfelelő és méltányos bérezésben részesüljön akár kollektív szerződések, akár jogszabályban meghatározott megfelelő minimálbérek révén, figyelembe véve ezeknek a versenyképességre, a munkahelyteremtésre és a dolgozói szegénységre gyakorolt hatását, tiszteletben tartva a nemzeti gyakorlatokat. „A 2021. évi éves fenntartható növekedési stratégia” című, 2020. szeptember 17-i bizottsági közlemény kimondja, hogy a tagállamoknak intézkedéseket kell elfogadniuk a méltányos munkafeltételek biztosítása érdekében. Ezenkívül „A 2020. évi éves fenntartható növekedési stratégia” című, 2019. december 17-i bizottsági közlemény emlékeztetett arra, hogy a növekvő szociális különbségek összefüggésében fontos biztosítani, hogy minden munkavállaló méltányos bért kapjon. A Bizottság néhány tagállam számára országspecifikus ajánlásokat fogalmazott meg a minimálbérek tekintetében, amelyek célja a minimálbérek megállapításának és aktualizálásának javítása.
11. cikk

Minőségi követelmények

(1) Minden tagállam biztosítja, hogy:

a) a nem kormányzati szervek vagy ezek felügyelete alatt álló szervezetek által végzett minden képzési, alkalmasság-felmérési, képesítési (egészségügyi alkalmassági képesítéssel együtt), érvényesítési és újraérvényesítési tevékenység minőségbiztosítási rendszer keretében folyamatos ellenőrzés tárgyát képezze, így biztosítva a kijelölt célok elérését, beleértve az oktatók és vizsgáztatók képesítésére és jártasságára vonatkozókat is, összhangban az STCW-szabályzat A-I/8. szakaszával;

b) amennyiben kormányzati szervek vagy egységek végzik e tevékenységeket, az STCW-szabályzat A-I/8. szakaszával összhangban minőségbiztosítási rendszer álljon rendelkezésre;

c) az oktatási és képzési célkitűzések, illetve az ezekhez kapcsolódó, elérendő alkalmassági szint minőségi követelményei világosan meg legyenek határozva, illetve, hogy meg legyenek szabva az STCW-egyezményben előírt vizsgákhoz és értékelésekhez tartozó megfelelő tudás-, megértés- és készségszintek;

d) a minőségi követelmények alkalmazási területe kiterjed a képesítési rendszer ügyvitelére, az összes képzési kurzusra és programra, az egyes tagállamok által vagy felügyeletük alatt lefolytatott vizsgákra és értékelésekre, valamint az oktatók és vizsgáztatók részére előírt képesítésre és jártasságra, figyelembe véve a kitűzött célok eléréséhez szükséges koncepciókat, rendszereket, ellenőrzéseket és minőségbiztosítási vizsgálatokat.

Az első albekezdés c) pontjában említett célkitűzéseket és a kapcsolódó minőségi követelményeket a különböző kurzusok és képzési programok céljára külön is meg lehet határozni, oly módon, hogy azok a képesítési rendszer ügyvitelére is kiterjedjenek.
(24)

Ezen irányelv végrehajtásakor a tagállamoknak szemléltetési vagy értelmezési forrásként az OECD-modellszabályokat, továbbá az OECD/G20 BEPS-szel foglalkozó inkluzív kerete által kiadott „A gazdaság digitalizációjából eredő adózási kihívások – Az adóalap-erózió elleni globális modellszabályok (második pillér) kommentárja (Tax Challenges Arising from the Digitalisation of the Economy – Global Anti-Base Erosion Model Rules (Pillar Two)” c. dokumentumban foglalt magyarázatokat és példákat, valamint a GloBE végrehajtási keretrendszerét, beleértve annak mentesítési (safe harbour) szabályait is, kell alkalmazniuk annak érdekében, hogy biztosítsák az összes tagállamban az alkalmazás következetességét abban a mértékben, amennyiben az említett források összhangban vannak ezen irányelvvel és az uniós joggal. Az ilyen mentesítési (safe harbour) szabályoknak a multinacionális vállalatcsoportok és a nagy volumenű belföldi csoportok tekintetében is relevanciával kell bírni.
2.

A melléklet a következőképpen módosul: a) az A. szakasz (16) pontjának helyébe a következő szöveg lép: „(16) az intézmény működési folyamatai – többek között az (EU) 2022/2554 rendeletnek megfelelően létrehozott és kezelt hálózati és információs rendszerek – folyamatos működésének fenntartásához szükséges szabályok és intézkedések;” b) a B. szakasz a következőképpen módosul: i. a (14) pont helyébe a következő szöveg lép: „(14) a (13) pontban meghatározott rendszerek tulajdonosainak, a rendszerekhez kapcsolódó, szolgáltatási szintre vonatkozó megállapodásoknak, valamint bármely szoftvernek és rendszereknek vagy engedélyeknek az azonosítása – beleértve a jogi személyeihez, kritikus működési folyamataihoz és fő üzletágaihoz való hozzárendelést is –, valamint az (EU) 2022/2554 rendelet 3. cikkének 23. pontjában meghatározott kritikus harmadik fél IKT-szolgáltatók azonosítása;” ii. a szöveg a következő ponttal egészül ki: „(14a) az intézmény digitális működési rezilienciájának az (EU) 2022/2554 rendelet szerinti tesztelésének eredményei;” c) a C. szakasz a következőképpen módosul: i. a (4) pont helyébe a következő szöveg lép: „(4) az, hogy az intézmény által fenntartott szolgáltatási megállapodások – beleértve az IKT-szolgáltatások igénybevételéről szóló szerződéses megállapodásokat is – mennyire szilárdak és érvényesíthetők teljes körűen az intézmény szanálása esetén;” ii. a szöveg a következő ponttal egészül ki: „(4a) az intézmény kritikus funkcióit és fő üzletágait támogató hálózati és információs rendszerek digitális működési rezilienciája, figyelembe véve a jelentős IKT-vonatkozású eseményjelentéseket és a digitális működési reziliencia (EU) 2022/2554 rendelet szerinti tesztelésének eredményeit;”.
(9)

Ennek megfelelően a vezetékes töltésű rádióberendezések bizonyos kategóriái vagy csoportjai esetében harmonizálni kell a töltőinterfészeket és a töltési kommunikációs protokollokat. Emellett alapot kell biztosítani ahhoz, hogy a jövőben alkalmazkodni lehessen a tudományos és a technológiai fejlődéshez, illetve a piaci fejleményekhez, amelyeket a Bizottság folyamatosan nyomon követ majd. Különösen a töltőinterfészek és a töltési kommunikációs protokollok harmonizációjának bevezetését kell fontolóra venni a jövőben azon rádióberendezések tekintetében is, amelyek feltölthetők lennének a vezetékes töltésen kívül más módon is, például rádióhullámok útján (vezeték nélküli töltés). Ezenkívül szisztematikusan mérlegelni kell a vezetékes töltésű rádióberendezések további kategóriáinak vagy csoportjainak felvételét a harmonizált töltési megoldások jövőbeli kiigazításával összefüggésben, feltéve, hogy műszakilag megvalósítható a harmonizált töltési megoldások integrálása a rádióberendezések e további kategóriái vagy csoportjai vonatkozásában. A harmonizációnak azon célkitűzések elérésére kell irányulnia, hogy a fogyasztói kényelem biztosított legyen, a környezeti hulladék mennyisége csökkenjen, továbbá hogy elkerülhető legyen a piaci széttagoltság a különböző töltőinterfészek és töltési kommunikációs protokollok, valamint a nemzeti szintű kezdeményezések között, mivel ez akadályozhatja a kereskedelmet a belső piacon. A töltőinterfészek és a töltési kommunikációs protokollok harmonizációja jövőbeli kiigazításának továbbra is e célkitűzések elérésére kell irányulnia annak biztosításával, hogy kiterjedjen a töltési interfészekre és a töltési kommunikációs protokollokra vonatkozó legmegfelelőbb műszaki megoldásokra valamennyi töltési mód esetében. A harmonizált töltési megoldásoknak tükrözniük kell a piaci elfogadottság megvalósításának, valamint a fogyasztói kényelem biztosítására, a környezeti hulladék csökkentésére, és a piac széttagoltságának elkerülésére irányuló célkitűzések teljesítésének legmegfelelőbb kombinációját. Az ilyen töltési megoldások kiválasztásához elsősorban az említett célkitűzéseket teljesítő, európai vagy nemzetközi szinten kidolgozott releváns műszaki szabványokat kell használni. Kivételes esetekben, amikor az említett célkitűzéseket teljesítő, nyilvánosan hozzáférhető európai vagy nemzetközi szabványok hiányában szükség van egy meglévő műszaki előírás bevezetésére, kiegészítésére vagy módosítására, a Bizottság számára lehetővé kell tenni, hogy egyéb műszaki előírásokat is meghatározhasson, feltéve, hogy ezen műszaki előírásokat a nyitottság, a konszenzus és az átláthatóság kritériumaival összhangban dolgozták ki, és azok megfelelnek az 1025/2012/EU európai parlamenti és tanácsi rendelet (5) II. mellékletében említett semlegesség és stabilitás követelményeinek. A Bizottság rádióberendezésekkel foglalkozó szakértői csoportjában képviselt valamennyi érintett ágazati érdekelt felet be kell vonni a folyamatba a harmonizált töltési megoldások kiigazítása során.
(5)

Öt tagállam összesen 27 olyan halálesetet jelentett be, amely kapcsán az érintett személy bizonyítottan fogyasztott 3-MMC-t. Emellett négy tagállam összesen tizennégy olyan esetről is beszámolt, amikor a bizonyítottan 3-MMC-t fogyasztó személynél heveny nem halálos mérgezés következett be.
Határozat

"Az Európai Közösségek Hivatalos Lapja" létrehozásáról

AZ EURÓPAI GAZDASÁGI KÖZÖSSÉG TANÁCSA,

tekintettel az Európai Gazdasági Közösséget létrehozó szerződés 191. cikkére,

tekintettel a Parlamenti Közgyűlés elnökének, valamint a Főhatóság, az Európai Gazdasági Közösség Bizottsága és az Európai Atomenergia-közösség Bizottsága elnökeinek javaslatára,

mivel szükséges, hogy az Európai Gazdasági Közösség, az Európai Szén- és Acélközösség és az Európai Atomenergia-közösség közös hivatalos lappal rendelkezzen,

A KÖVETKEZŐKÉPPEN HATÁROZOTT:

A Közösségnek az Európai Gazdasági Közösséget létrehozó szerződés 191. cikke értelmében vett hivatalos lapjaként létrejön Az Európai Közösségek Hivatalos Lapja.

Kelt Brüsszelben, 1958. szeptember 15-én.

a Tanács részéről

az elnök

Erhard

--------------------------------------------------
Határozat

"Az Európai Közösségek Hivatalos Lapja" létrehozásáról

AZ EURÓPAI ATOMENERGIA-KÖZÖSSÉG TANÁCSA,

tekintettel az Európai Atomenergia-közösséget létrehozó szerződés 163. cikkére;

tekintettel a Parlamenti Közgyűlés elnökének, valamint Főhatóság, az Európai Gazdasági Közösség Bizottsága és az Európai Atomenergia-közösség Bizottsága elnökeinek javaslatára;

mivel szükséges, hogy az Európai Gazdasági Közösség, az Európai Szén- és Acélközösség és az Európai Atomenergia-közösség közös hivatalos lappal rendelkezzen,

A KÖVETKEZŐKÉPPEN HATÁROZOTT:

A Közösségnek az Európai Atomenergia-közösséget létrehozó szerződés 163. cikke értelmében vett hivatalos lapjaként létrejön Az Európai Közösségek Hivatalos Lapja.

Kelt Brüsszelben, 1958. szeptember 15-én.

a Tanács részéről

az elnök

Balke

--------------------------------------------------
Határozat

az Euratom Ellátási Ügynökség működése megkezdése időpontjának meghatározásáról, és az ércek, alapanyagok és különleges hasadóanyagok kereslete és kínálata összeegyeztetése módjának meghatározásáról szóló, 1960. május 5-i ügynökségi szabályzat jóváhagyásáról

AZ EURÓPAI ATOMENERGIA-KÖZÖSSÉG BIZOTTSÁGA,

tekintettel az Európai Atomenergia-közösséget létrehozó szerződésre, és különösen annak 52., 53., 60. és 222. cikkére,

mivel a Bizottság feladata az Euratom Ellátási Ügynökség Szerződés szerinti működése megkezdése időpontjának meghatározása;

mivel a Szerződés 60. cikke hatodik bekezdésének végrehajtásában az Ügynökség által meghatározott eljárások bevezetése szükségszerűen olyan átmeneti intézkedésekkel jár együtt, amelyek elősegítik a fokozatos alkalmazásukat,

A KÖVETKEZŐKÉPPEN HATÁROZOTT:

1. cikk

Az Euratom Ellátási Ügynökség a Szerződés értelmében működését 1960. június 1-jén kezdi meg.

2. cikk

Az ércek, alapanyagok és különleges hasadóanyagok kínálata és kereslete összeegyeztetése módjának meghatározásáról szóló, 1960. május 5-i ügynökségi szabályzatot a Bizottság jóváhagyja.

3. cikk

A különleges hasadóanyagok szállításáról szóló szerződések tekintetében a 2. cikkben említett szabályzat teljes egészében 1960. június 1-jén lép hatályba.

Az ércek és alapanyagok szállításáról szóló szerződések tekintetében e szabályzat 5. és 6. cikkének végrehajtását az e cikk első bekezdésében meghatározott hatályba lépési időpontjuktól számított hat hónappal el kell halasztani.

4. cikk

Az ércek és alapanyagok szállításárra vonatkozó szerződéseket az említett időszakban előzetes jóváhagyás céljából továbbítani kell a Bizottsághoz.

Az említett hat hónapos időszakban a piackutatást a szabályzat 1. és 4. cikkében meghatározott eljárásoknak megfelelően kell lefolytatni és lezárni.

5. cikk

Ezt a határozatot az Euratom Ellátási Ügynökségre, valamint az ércek, alapanyagok és különleges hasadóanyagok valamennyi felhasználójára és termelőjére kell alkalmazni.

Kelt Brüsszelben, 1960. május 5-én.

a Bizottság részéről

E. M. J. A. Sassen

--------------------------------------------------
Határozat

a Szerződés tőkemozgásra vonatkozó rendelkezéseinek Algériára és Franciaország tengerentúli megyéire történő alkalmazásáról

AZ EURÓPAI GAZDASÁGI KÖZÖSSÉG TANÁCSA,

tekintettel a Szerződésre, és különösen annak 227. cikke (2) bekezdésére,

tekintettel a Bizottság javaslatára,

mivel a 227. cikk (2) bekezdésének második albekezdésével összhangban a Tanács feladata azon feltételek meghatározása, amelyek mellett Algéria és Franciaország tengerentúli megyéi vonatkozásában alkalmazni lehet az első albekezdésben megállapítottak kivételével a Szerződés rendelkezéseit és különösen a tőkemozgásra vonatkozó rendelkezéseket;

mivel a Tanács elé terjesztették a Szerződés 69. cikke értelmében benyújtott, a tőkemozgás liberalizációjáról szóló irányelvre vonatkozó bizottsági javaslatot;

mivel az Algériában és Franciaország tengerentúli megyéiben hatályban lévő, tőkemozgásról szóló jogszabályok, valamint e területek különleges gazdasági feltételei, illetve gazdasági és társadalmi fejlődésük szükségletei indokolják a Szerződés tőkemozgással kapcsolatos rendelkezéseinek az említett országok területén történő alkalmazását,

ELFOGADTA EZT A HATÁROZATOT:

1. cikk

A Szerződés 67–73. cikkét, valamint a 106. cikk tőkemozgásra vonatkozó rendelkezéseit alkalmazni kell Algériára és Franciaország tengerentúli megyéire.

2. cikk

Ez a határozat 1960. május 11-én lép hatályba.

Kelt Luxembourgban, 1960. május 11-én.

a Tanács részéről

a főtitkár

Calmes

az elnök

Eugène Schaus

--------------------------------------------------
A Tanács határozata

a tagállamokban javasolt, a közlekedésre vonatkozó egyes törvényi, rendeleti és közigazgatási rendelkezések tekintetében előzetes vizsgálatra és konzultációra szolgáló eljárás bevezetéséről

AZ EURÓPAI GAZDASÁGI KÖZÖSSÉG TANÁCSA,

tekintettel az Európai Gazdasági Közösséget létrehozó szerződésre és különösen annak 75. cikkére,

tekintettel a Bizottság javaslatára,

a Gazdasági és Szociális Bizottsággal és az európai parlamenti Közgyűléssel folytatott konzultációt követően,

mivel a Szerződés céljainak a közös közlekedéspolitika keretei között történő megvalósítása érdekében szükséges a tagállamokban javasolt, a közlekedésre vonatkozó egyes törvényi, rendeleti és közigazgatási rendelkezések tekintetében előzetes vizsgálatra és konzultációra szolgáló eljárás bevezetése;

mivel az ilyen eljárás elősegíti a tagállamok és a Bizottság közötti szoros együttműködést a szerződés céljainak megvalósítása érdekében, és segít megakadályozni, hogy a tagállamok közlekedéspolitikája eltérő legyen;

mivel egy ilyen eljárás megkönnyíti a közös közlekedéspolitika fokozatos bevezetését is,

ELFOGADTA EZT A HATÁROZATOT:

1. cikk

Bármely tagállam, amely olyan, a vasúti, közúti vagy belvízi közlekedésre vonatkozó törvényi, rendeleti vagy közigazgatási rendelkezés elfogadására tesz javaslatot, amely a közös közlekedéspolitika végrehajtását lényegesen befolyásolja, az ilyen intézkedésről megfelelő időben írásban értesíti a Bizottságot, és ezzel egy időben tájékoztatja a többi tagállamot.

2. cikk

(1) A Bizottság az 1. cikkben említett értesítés kézhezvételét követő harminc napon belül véleményt vagy ajánlást küld az érintett tagállam részére; ezzel egy időben erről tájékoztatja a többi tagállamot.

(2) Bármely tagállam észrevételeket nyújthat be a Bizottsághoz a kérdéses intézkedéssel kapcsolatban; ezzel egy időben közli ezeket a többi tagállammal.

(3) A Bizottság egy tagállam kérelmére, vagy ha a Bizottság azt indokoltnak ítéli, valamennyi tagállammal konzultál a kérdéses intézkedésről. A (4) bekezdésben meghatározott esetben az ilyen konzultációra utólag, harminc napon belül kerülhet sor.

(4) A tagállam kérelmére a Bizottság lerövidítheti vagy a tagállam egyetértése esetén meghosszabbíthatja az (1) bekezdésben megállapított időtartamot. Az időtartamot tíz napra kell csökkenteni, ha a tagállam úgy nyilatkozik, hogy az általa javasolt intézkedés sürgős természetű. A Bizottság az időtartam ily módon történő lerövidítéséről vagy meghosszabbításáról tájékoztatja a tagállamokat.

(5) A tagállam nem lépteti hatályba az érintett intézkedést az (1) és a (4) bekezdésben meghatározott időtartam lejártáig vagy addig, amíg a Bizottság ki nem alakította véleményét vagy ajánlását, kivéve a rendkívüli sürgősség esetét, amely a tagállam részéről azonnali cselekvést igényel. Ilyen esetben a tagállam haladéktalanul értesíti a Bizottságot, az e cikkben megállapított eljárást pedig utólag, az értesítés kézhezvételét követő harminc napon belül alkalmazzák.

3. cikk

Ennek a határozatnak a tagállamok a címzettjei.

Kelt Brüsszelben, 1962. március 21-én.

a Tanács részéről

az elnök

M. Couve de Murville

--------------------------------------------------
Határozat

(1963. július 10.)

a nyugdíjrendszer által előírt juttatások kifizetéséért felelős intézmény meghatározásáról

(63/46/Euratom)

(63/491/EGK)

AZ EURÓPAI ATOMENERGIA-KÖZÖSSÉG TANÁCSA,

AZ EURÓPAI SZÉN- ÉS ACÉLKÖZÖSSÉG ELNÖKEINEK BIZOTTSÁGA,

AZ EURÓPAI GAZDASÁGI KÖZÖSSÉG TANÁCSA,

tekintettel az Európai Szén- és Acélközösség tisztviselőinek személyzeti szabályzatáról és az e Közösség egyéb alkalmazottaira vonatkozó alkalmazási feltételekről szóló rendeletre, és különösen a személyzeti szabályzat VIII. mellékletének 45. cikkére és az alkalmazási feltételek 43. cikkére,

tekintettel az Európai Gazdasági Közösség és az Európai Atomenergia-közösség tisztviselőinek személyzeti szabályzatáról és az e Közösségek egyéb alkalmazottaira vonatkozó alkalmazási feltételekről szóló 31/EGK, 11/Euratom rendeletre [1], és különösen a személyzeti szabályzat VIII. mellékletének 45. cikkére és az alkalmazási feltételek 43. cikkére,

A KÖVETKEZŐKÉPPEN HATÁROZTAK:

1. cikk

A következő intézmények felelősek a tisztviselőkre vonatkozó nyugdíjrendszer által, illetve a Közösség egyéb alkalmazottaira vonatkozó alkalmazási feltételek II. címe, 6. fejezetének, B. és C. szakasza alapján előírt juttatások kifizetéséért:

1. Az Európai Közösség Bizottságának tisztviselői és ideiglenesen megbízott személyzete részére:

az Európai Gazdasági Közösség Bizottsága;

2. Az Európai Atomenergia-közösség Bizottságának tisztviselői és ideiglenesen megbízott személyzete részére:

az Európai Atomenergia-közösség Bizottsága;

3. A Főhatóság tisztviselői és ideiglenesen megbízott személyzete részére:

a Főhatóság (nyugdíjalap);

4. Olyan közös intézmények vagy szervek tisztviselői részére, akikre az Európai Szén- és Acélközösség személyzeti szabályzatának átmeneti rendelkezései vonatkoznak:

a Főhatóság (nyugdíjalap);

5. A közös intézmények vagy ügynökségek egyéb tisztviselői, illetve ideiglenesen megbízott személyzete részére:

az Európai Gazdasági Közösség Bizottsága.

2. cikk

Ez a határozat 1962. január 1-jén lép hatályba.

Kelt 1963. július 10-én.

az Elnökök Bizottsága részéről

az elnök

A. M. Donner

a Tanács részéről

az elnök

J. M. A. H. Luns

[1] HL 45., 1962.6.14., 1385. o.

--------------------------------------------------
A Tanács határozata

(1962. december 18.)

az ellenőrző Bizottság tekintetében kinevezésre jogosult hatóság meghatározásáról

(63/32/EGK)

Az EURÓPAI GAZDASÁGI KÖZÖSSÉG TANÁCSA,

tekintettel az Európai Közösségek tisztviselői személyzeti szabályzatának 2. cikkére, illetve az egyéb alkalmazottak alkalmazási feltételeinek 6. cikkére,

tekintettel az ellenőrző bizottság 1959. május 15-i szabályzata 10. cikkének (1) bekezdésére,

A KÖVETKEZŐKÉPPEN HATÁROZOTT:

Egyetlen cikk

A tisztviselők személyzeti szabályzata alapján kinevezésre jogosult hatóság hatáskörét, és az egyéb alkalmazottak alkalmazási feltételei alapján a munkaszerződések megkötésére jogosult hatóság hatáskörét az ellenőrző bizottság felügyelete alá tartozó végrehajtó személyzet tekintetében a következők gyakorolják:

a) a szabályzat 1. cikke, 30. cikkének (2) bekezdése, illetve 31. és 50. cikke alkalmazásakor a Tanács, az ellenőrző bizottság javaslatára és egyetértésével;

b) egyéb esetekben az ellenőrző bizottság.

Kelt Brüsszelben, 1962. december 18-án.

a Tanács részéről

az elnök

E. Colombo

--------------------------------------------------
A Tanács határozata

(1963. december 23.)

Az Európai Gazdasági Közösség és Törökország között társulást létrehozó megállapodás elfogadásáról

(64/732/EGK)

AZ EURÓPAI GAZDASÁGI KÖZÖSSÉG TANÁCSA,

tekintettel az Európai Gazdasági Közösséget létrehozó szerződésre és különösen annak 238. cikkére,

tekintettel az Európai Gazdasági Közösség és Törökország között társulást létrehozó, Ankarában 1963. szeptember 12-én aláírt megállapodásra,

tekintettel az Európai Parlamenttel folytatott, 1963. november 28-i [1] konzultációra,

ELFOGADTA EZT A HATÁROZATOT:

1. cikk

Az Európai Gazdasági Közösség és Törökország között társulást létrehozó megállapodást és annak jegyzőkönyveit, valamint az ezerkilencszázhatvanharmadik év szeptember havának tizenkettedik napján, Ankarában aláírt záróokmányhoz csatolt nyilatkozatokat a Közösség nevében kötötték meg, hagyták jóvá és erősítették meg.

2. cikk

A Tanács elnöke a társulási megállapodás 31. cikke (2) bekezdésének megfelelően végzi el a határozatról történő értesítést.

Kelt Brüsszelben, 1963. december 23-án.

a Tanács részéről

az elnök

L. De Block

[1] HL 182., 1963.12.12., 2906–2963. o.

--------------------------------------------------